CELEX: 31983D0408
Language: el
Date: 1983-07-29 00:00:00
Title: 83/408/ΕΟΚ: Απόφαση της Επιτροπής της 29ης Ιουλίου 1983 σχετικά με την εφαρμογή της μεταρρύθμισης των γεωργικών διαρθρώσεων στην Ιταλία σύμφωνα με την οδηγία 72/159/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0408

83/408/ΕΟΚ: Απόφαση της Επιτροπής της 29ης Ιουλίου 1983 σχετικά με την εφαρμογή της μεταρρύθμισης των γεωργικών διαρθρώσεων στην Ιταλία σύμφωνα με την οδηγία 72/159/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 233 της 24/08/1983 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  σχετικά με την εφαρμογή της μεταρρύθμισης των γεωργικών διαρθρώσεων στην Ιταλία σύμφωνα με την οδηγία 72/159/ΕΟΚ του Συμβουλίου  (Το κείμενο στην ιταλική γλώσσα είναι το μόνο αυθεντικό)  (83/408/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι στις 13 Απριλίου 1983 η ιταλική κυβέρνηση ανακοίνωσε ορισμένες διατάξεις που καθόριζαν, για το 1983, το συγκρίσιμο εισόδημα εργασίας·  ότι, δυνάμει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν οι διατάξεις σχετικά με την εφαρμογή της οδηγίας 72/159/ΕΟΚ, που ισχύουν για την Ιταλία, εξακολουθούν, λαμβανομένων υπόψη των παραπάνω διατάξεων, να πληρούν τους όρους της χρηματοδοτικής συνεισφοράς της Κοινότητας·  ότι οι παραπάνω διατάξεις πληρούν τους όρους και ανταποκρίνονται στους στόχους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της οδηγίας 72/159/ΕΟΚ στην Ιταλία εξακολουθούν -λαμβανομένων υπόψη των διατάξεων που ανακοινώθηκαν στις 13 Απριλίου 1983 και καθόριζαν το συγκρίσιμο εισόδημα εργασίας για το 1983- να πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 29 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 193 της 3. 7. 1982, σ. 37.